《汉铙歌十八首 其十四 圣人出》
明代·胡应麟

圣人出，明光宫，万乘千骑升回中。望祀天地，禋于六宗。

百神来享，以莫不肃雍。肃肃雍雍，四方同风。唐虞之世，比屋皆可封。

浩浩大化，与天地无终。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。